GTB กำไร Q1 โต 14% พร้อมตั้ง “พรสวรรค์ สดชื่น” นั่งรักษาการซีเอฟโอ มีผลทันที
GTB โชว์กำไร Q1/66 โต 14% แตะ 11 ล้าน พร้อมตั้ง "พรสวรรค์ สดชื่น" รักษาการผู้ช่วยกรรมการผู้จัดการใหญ่สายบัญชีและการเงิน มีผลทันที อีกทั้งบอร์ดไฟเขียวขาย "บริษัท Schneider Energy Systems GmbH" ในเยอรมนีทั้งหมด 40% รับเงินเฉียด 2 ล้าน
GTB โชว์กำไร Q1/66 โต 14% แตะ 11 ล้าน พร้อมตั้ง "พรสวรรค์ สดชื่น" รักษาการผู้ช่วยกรรมการผู้จัดการใหญ่สายบัญชีและการเงิน มีผลทันที
9 พ.ค. 2566

บริษัท เจตาแบค จำกัด (มหาชน) หรือ GTB รายงานผลการดำเนินงานไตรมาส 1 สิ้นสุดวันที่ 31 มีนาคม 2566

โดยผลงานไตรมาส 1/66 มีกำไรเพิ่มขึ้น เนื่องจากรายได้จากการให้บริการเพิ่มขึ้น 2.26 ล้านบาท เมื่อเทียบกับช่วงเวลาเดียวกันในปี 2565
นอกจากนี้คณะกรรมการบริษัทมีมติอนุมัติให้ขายหุ้นของบริษัท Schneider Energy Systems GmbH ที่บริษัทถือครองอยู่ทั้งหมด (ร้อยละ 40% ของทุนจดทะเบียน) ในสหพันธ์สาธารณรัฐเยอรมนี ประกอบธุรกิจวางแผนทางการตลาด ออกแบบทางวิศวกรรมเครื่องกำเนิดไอน้ำและอุปกรณ์ที่เกี่ยวข้อง ตลอดจนอุปกรณ์กำเนิดพลังงานในงานวิศวกรรมทั่วไป ให้แก่ SCHNEIDER-KESSEL Beteiligungs GmbH ในราคา 1.89 ล้านบาท
ขณะเดียวกันบริษัทแจ้งตลาดฯแต่งตั้ง นางสาวพรสวรรค์ สดชื่น นั่งตำแหน่งรักษาการผู้ช่วยกรรมการผู้จัดการใหญ่สายบัญชีและการเงิน(CFO) มีผลตั้งแต่วันที่ 9 พ.ค.2566